
Comhairle Cathrach na Gaillimhe
Galway City Council

LEABHRÁN EOLAIS
Teicneoir Feidhmiúcháin




[bookmark: _Hlk136254596][bookmark: _Hlk136258007]DÁTA DEIRIDH CHUN IARRATAIS CHOMHLÁNAITHE A FHÁIL:


4.00pm Dé Céadaoin, 31 Iúil 2024
_______________________________________________________________
Comhairle Cathrach na Gaillimhe
Halla na Cathrach
 Bothar an Choláiste
Gaillimh.
 H91X4K8

Rphost: recruitment@galwaycity.ie 
Teil: 091-536400








· Seiceáil na pointí seo a leanas sula seolann tú an fhoirm seo:  SEICLIOSTA TÁBHACHTACH

Ní mór gach foirm iarratais a chur isteach, a chomhlánú go hiomlán (i.e. Alt 1 – Roinn 2)  agus na doiciméid uile a iarradh a chur san áireamh  faoi  4.00pm Dé Céadaoin, 31 Iúil 2024. Cuirfear gach  iarratas neamhiomlán ar ais mar  iarratais neamhbhailí tar éis an dáta deiridh agus ní chuirfear san áireamh iad sa chomórtas.

· Ní mór an t-eolas ar fad a chur ar fáil ach amháin ar an bhfoirm iarratais fhoirmiúil. Ní bhreithneofar eolas breise trí Curriculum Vitae.  

· Cinntigh go bhfuil d'fhoirm iarratais comhlánaithe i bhformáid chlóscríofa  agus gur fhreagair tú gach ceist go hiomlán.  

· Iarratais trí Ríomhphost:  Ní mór an fhoirm iarratais chomhlánaithe, mar aon le cóipeanna scanta de Cháilíochtaí Oideachais, & Ceadúnas Tiomána ábhartha (má bhaineann) ábhartha a sheoladh trí ríomhphost chuig recruitment@galwaycity.ie faoi 4.00pm Dé Céadaoin, 31 Iúil 2024. Cinntigh go bhfuil “Teicneoir Feidhmiúcháin” scríofa sa bharra ábhair.	Comment by Heather Kilbride: Educational Quals, Safe Pass & Driver Licence. May need to Amend based off Quals

· Iarratais Poist/Seachadta: Is féidir an fhoirm iarratais chomhlánaithe a chur isteach tríd an bpost/a sheachadadh mar aon le cóipeanna scanta de Cháilíochtaí Oideachais, & Ceadúnas Tiomána ábhartha (má bhaineann), ní mór í a chur isteach  faoi  4.00pm Dé Céadaoin, 31 Iúil 2024.

· Beidh teastais bhunaidh ag teastáil roimh aon choinne.   Measfar iarratais a chuirtear isteach nach gcomhlíonann na riachtanais mar atá leagtha amach a bheith neamhbhailí, cuirfear ar ais chuig an iarrthóir iad agus NÍ chuirfear san áireamh iad sa chéad chéim eile den chomórtas.

· Tabhair faoi deara, le do thoil, nach leor Deimhnithe agus Ceadúnas Tiomána ábhartha a chur faoi bhráid na hoifige seo roimhe seo chun na riachtanais iarratais reatha a chomhlíonadh.
· Gearrliostaeofar iarratais ar bhonn na faisnéise a chuirtear ar fáil ar an bhfoirm iarratais agus dá bhrí sin ba chóir duit a chinntiú go bhfuil d'iarratas comhlánaithe go hiomlán agat agus go gcuirtear isteach na doiciméid go léir a iarrtar.

· Ba cheart d'iarrthóirí dóthain ama a thabhairt chun a chinntiú nach mbeidh an seachadadh níos déanaí ná an t-am is déanaí chun glacadh leis.  Is ar an iarratasóir atá an fhreagracht a chinntiú go  bhfaigheann an Rannóg Acmhainní Daonna, Comhairle Cathrach na Gaillimhe, an fhoirm iarratais ina hiomláine in am.  

· Cuir aon athrú seolta in iúl don Roinn Acmhainní Daonna.  Cinntigh, le do thoil, go gcuireann tú uimhir theagmhála bhailí reatha ar d'fhoirm iarratais.

· Ní bhreithneofar éilimh gur cailleadh nó gur cuireadh moill ar aon fhoirm iarratais nó litir a bhaineann leis sa phost mura gcuirtear Deimhniú Postála Oifig an Phoist ar fáil chun tacú leis na héilimh sin.  Is ar an iarratasóir atá an fhreagracht teagmháil a dhéanamh le An Post maidir le haon mhoill.



	SÍOS AR AN BPOST
[bookmark: _Hlk137468703]Tá Comhairle Cathrach na Gaillimhe ag iarraidh painéal a bhunú don phost mar Theicneoir Feidhmiúcháin óna bhféadfar poist sealadacha ábhartha amach anseo a líonadh. 

I gComhairle Cathrach na Gaillimhe, tá post an Teicneora Fheidhmiúcháin – Post ar Chonradh suite thar roinnt Ranna lena n-áirítear Pleanáil, Tithíocht, Iompar agus Caitheamh Aimsire & Áiseanna.  

DUALGAIS AGUS FREAGRACHTAÍ




· Seirbhísí teicniúla a sholáthar atá ábhartha don réimse freagrachta ar sannadh iad chuici e.g. cigireacht láithreáin, suirbhéireacht láithreáin, cruthú líníochtaí agus grafaicí, scríobh tuairiscí agus dualgais eile den sórt sin a ghabhann leis an ngrád atá ábhartha don réimse freagrachta; 

· An teicneolaíocht chuí a oibriú de réir mar is gá chun an obair a dhéanamh ar sannadh iad di, e.g. CAD etc; 

· Oibriú mar bhall d’fhoireann; 

· Idirchaidreamh a dhéanamh le Ranna eile, baill den phobal, ionadaithe tofa agus gníomhaireachtaí seachtracha maidir le gnéithe oibriúcháin den obair shannta; 

· Ábhar taispeána a ullmhú um chomhchomhairle phoiblí agus cúnamh le comhchomhairle phoiblí áit is gá;

· Sreafaí oibre a bhainistiú agus tuairiscí rialta ar dhul chun cinn a dhéanamh maidir le gach gné dá réimse freagrachta; 

· Maoirseacht ar bhaill foirne a sannadh dóibh;

· Cur le tionscnaimh um forbairt ball foirne aonair, forbairt phearsanta agus forbairt foirne;

· Cibé dualgais eile a d’fhéadfaí a bheith sannta ó am go chéile ag brath ar an réimse freagrachta e.g. Pleanáil - bailíochtú ar iarratais phleanála agus measúnú táillí, Tithíocht – sonraí ailtireachta foirgneamh nua agus athchóirithe etc. 

Ní mór go mbeadh eolas agus tuiscint mhaith ag sealbhóir an phoist ar Reachtaíocht agus Rialacháin Sláinte & Sábháilteachta, a n-impleachtaí don eagraíocht agus don fhostaí, a gcur i bhfeidhm san áit oibre agus a gcur i bhfeidhm san ionad oibre.  Ní mór go mbeadh tuiscint acu ar róil agus dhualgais bainisteoirí sa bhainistíocht sábháilteachta san áit oibre. 

Is iad dualgais an phoist seo ná tabhairt don údarás áitiúil agus

(a) cibé údaráis áitiúla nó comhlachtaí dá bhfuil an Príomhfheidhmeannach ina mbainisteoir, agus

(b) d’aon údarás áitiúil nó chomhlacht eile a ndearnadh comhaontú leis ag an údarás áitiúil nó ag ceann ar bith de na húdaráis áitiúla nó comhlachtaí atá luaite i bhfomhír (a) den mhír seo,

faoi threoir agus mhaoirseacht an Stiúrthóir Seirbhísí nó an Innealtóra Shinsearaigh nó an Teicneoir Feidhmiúcháin Sinsearach, an Innealtóir Feidhmiúcháin mar is cuí, de chuid an údaráis áitiúil cibé seirbhísí teicniúla de nádúr comhairleach, maoirseachta nó feidhmiúcháin a d’fhéadfadh a bheith á n-iarraidh ag aon údarás áitiúil nó chomhlacht a luadh roimhe seo chun aon chumhachtaí, fheidhmeanna agus dualgais dá chuid a chomhlíonadh lena n-áirítear cabhrú leis an Stiúrthóir Seirbhísí nó an t-Innealtóir Sinsearach nó an Teicneoir Feidhmiúcháin Sinsearach, an t-Innealtóir Feidhmiúcháin (agus gráid ghairmiúla ghaolmhara de ranganna cosúla) mar is cuí i maoirseacht ar sheirbhísí innealtóireachta agus gaolmhara ceann ar bith de na húdaráis áitiúla nó na comhlachtaí thuas agus, nuair a iarrtar déanamh amhlaidh, gníomhú ar son an bhaill foirne shinsearaigh chuí agus an fostaí sin as láthair.



CÁILÍOCHTAÍ DON PHOST 





1. Carachtar: 
Caithfidh gach iarrthóir a bheith mar dhuine ar dhea-phearsanacht

2. Sláinte: 
Caithfidh riocht sláinte gach iarrthóir a thabhairt le fios go bhfuil ionchas réasúnach aige go mbeidh sé in ann seirbhís rialta agus éifeachtach a fhreastal.  

3. Saorántacht:
Ní mór d'iarrthóirí, faoi dháta aon tairiscint poist, a bheith:
I. Ina saoránach den Limistéar Eorpach Eacnamaíoch (LEE). Tá an LEE comhdhéanta de Bhallstáit an Aontais Eorpaigh, an Íoslainn, Lichtinstéin agus an Iorua; nó
II. Ina saoránach den Ríocht Aontaithe (RA); nó
III. Ina saoránach den Eilvéis de bhun an chomhaontaithe idir an AE agus an Eilvéis agus saorghluaiseacht daoine; nó
IV. Saoránach neamh-LEE ar céile nó leanbh de chuid saoránach LEE nó na Ríochta Aontaithe nó den Eilvéis é nó í agus a bhfuil víosa stampa 4 aige nó aici; nó
V. Aon duine ar dámhadh cosaint idirnaisiúnta orthu faoin Acht um Chosaint Idirnáisiúnta 2015 nó aon duine den teaghlach atá i dteideal fanacht sa Stát mar thoradh ar athaontú teaghlaigh agus a bhfuil víosa stampa 4 aige nó aici nó
VI. Saoránach neamh-LEE ar tuismitheoir linbh chleithiúnaigh é nó í ar saoránach de chuid Ballstát LEE nó den Ríocht Aontaithe den Eilvéis é nó í agus a chónaíonn ann, agus a bhfuil víosa stampa 4 aige nó aici.







4.	Oideachas, taithí, srl.:
Caithfidh gach iarrthóir, ar an dáta is déanaí le haghaidh foirm iarratais críochnaithe a fháil:- 
(a) [bookmark: _Hlk135218695]pas a bheith bainte amach sa Scrúdú Deiridh Teastas Náisiúnta N.C.E.A. / H.E.T.A.C in:
· Innealtóireacht Shibhialta, nó
· Geo-shuirbhéireacht, nó
· Staidéar Foirgníochta, nó 
· Staidéar Foirgníochta i gCothabháil Foirgnimh, nó 
· Staidéar Foirgníochta i nGrafaicí Ailtireachta, nó 
· cáilíocht chomhionann a bheith bainte amach.

(b) taithí shásúil i bpost teicneora ag Grád II nó ar leibhéal níos airde i bpost den chineál céanna faoi údarás áitiúil nó bhord sláinte sa Stát,

(c) cúig bliana ar a laghad de thaithí ábhartha shásúil i bpost teicneora ag Grád II nó ar leibhéal níos airde i bpost den chineál céanna,

(d) eolas leathan ar na gnéithe teicniúla go léir d’obair údaráis áitiúil agus freisin eolas níos doimhne ar chuid amháin den obair ar a laghad,

(e) dóthain oiliúna agus taithí a bhaineann le plé le ranna eile laistigh dá gcuid eagraíochtaí féin agus le comhlachtaí eile

AGUS

(f) dóthain taithí ar mhaoirseacht agus rialú foirne.

[bookmark: _Hlk148953359]Ní mór d’iarrthóirí Ceadúnas Tiomána Chatagóir B iomlán neamhcheadaithe a bheith acu.

*Ní mór do chinneadh ó Dhearbhú Cáilíochta agus Cáilíochtaí Éireann (QQ1) a bheith in éineacht le cáilíochtaí neamh-Éireannacha chun a n-inchomparáideacht le Creat Náisiúnta Cáilíochtaí na hÉireann a bhunú, ní mór doiciméad aistriúcháin a bheith in éineacht le cáilíochtaí ó thír thar lear freisin.

Inmhianaithe
Tá sé inmhianaithe go mbeadh na nithe seo a leanas ag iarrthóirí:
(a) Beidh scileanna cumarsáide agus idirphearsanta den chéad scoth acu. 
(b) Beidh siad ábalta oibriú as a stuaim féin agus iad ábalta taithí dó sin a léiriú i dtimpeallacht oibre.
(c) Scileanna maithe breithmheasa agus réiteach fadhbanna a bheith acú.
(d) A bheith inniúil sa réimse teicneolaíocht faisnéise.
(e) Eolas agus feasacht mhaith ar Reachtaíocht agus ar Rialacháin Sláinte agus Sábháilteachta.


Ní mór do gach iarratasóir sonraí na gcáilíochtaí ar fad atá bronnta orthu a áireamh ar an bhfoirm iarratais.  Níor cheart glacadh leis an gcuireadh freastal ar Agallamh mar fhianaise go bhfuil na cáilíochtaí forordaithe agat agus/nó na ceanglais a bhaineann leis an bpost seo nó go bhfuil tú cáilithe de réir dlí an post a shealbhú. Beidh fianaise dhoiciméadach ag teastáil roimh cheapachán a dhéanamh sa chás go bhfuil sé curtha in iúl agat go bhfuil cáilíocht áirithe, taithí, etc. agat.



















	INNIÚLACHTAÍ DON PHOST

Leagtar síos na príomhinniúlachtaí don phost sa tábla thíos. Beifear ag súil go léireoidh an t-iarrthóir an dóthain fianaise laistigh den fhoirm iarratais aige agus ag an agallamh ar a chuid inniúlacht faoi gach ceann de na ceannteidil seo.
	Eolas, Taithi agus Scileanna

	· Eolas a léiriú ar struchtúr agus feidhmeanna rialtais áitiúil.
· Feasacht pholaitiúil, tuiscint shoiléir a bheith ag iarratasóir ar réaltacht pholaitiúil agus ar chomhthéacs na heagraíochta agus caidrimh oibre dearfacha, táirgiúla agus tairbhiúla a fhorbairt agus a chothabháil leis na Páirtithe Leasmhara go léir, go háirithe Ranna Rialtais agus Comhaltaí Tofa.
· Tuiscint a léiriú ar ról an Teicneoir Feighmiúcháin sa chomhthéacs seo.
· Raon agus doimhneacht na taithí a bhaineann leis an bpost. 
· Tuiscint ar Shláinte agus Sábháilteacht.
· A bheith chun dáta le forbairtí, treochtaí agus dea-chleachtas reatha ina réimse freagrachta.  
· Taithí ar thuarascálacha, comhfhreagras, srl., a chur le chéile, a ullmhú agus a chur i láthair.
· Eolas agus taithí ar chórais TFC a oibriú.
· Bainistíocht éifeachtach buiséid agus airgeadais agus acmhainní.


	Torthaí a Sheachadadh

	· Gníomhaíonn sé nó sí go cinntitheach agus déanann sé nó sí cinntí tráthúla, eolasacha agus éifeachtacha agus taispeánann sé nó sí dea-bhreithiúnas agus cothromaíocht agus cinntí nó moltaí á ndéanamh;
· Coinníonn sé nó sí béim láidir ar riachtanais na gcustaiméirí agus na bpáirtithe leasmhara a chomhlíonadh i gcónaí; 
· Leithdháileann sé nó sí acmhainní go héifeachtach chun pleananna oibríochta a sheachadadh;
· Cinntíonn sé nó sí go ndéantar gach aschur a sheachadadh ar ardchaighdeán agus ar bhealach éifeachtach;
· Cinntíonn sé nó sí go gcomhlíontar reachtaíocht, rialáil agus nósanna imeachta.



	Cumarsáid Éifeachtach a Dhéanamh

	
· Déileáil leis na páirtithe leasmhara ábhartha go léir ar bhealach gairmiúil, éifeachtach agus éifeachtúil; 
· Scileanna cumarsáide éifeachtacha ó bhéal agus i scríbhinn a bheith aige nó aici
· Scileanna láidre idirphearsanta agus caibidlíochta a bheith aige nó aici;
· Caitheamh le daoine eile le meas, taidhleoireacht, stuaim agus cúirtéis fiú i gcúinsí dúshlánacha; 
· É nó í féin a chur in iúl ar bhealach soiléir agus deaslabhartha. 
· Faisnéis a chur i láthair go soiléir, go gonta agus go muiníneach agus í ag labhairt agus i scríbhinn.


	Éifeachtúlacht phearsanta

	· Glacann siad tionscnamh agus bíonn siad réamhghníomhach nuair a fheiceann sé nó sí an deis páirt a ghlacadh.
· Bainistíonn siad am agus ualaí oibre go héifeachtach le tagairt ar leith d’oibleagáidí reachtúla agus do chreataí ama.
· Bíonn siad dearfa, cuiditheach agus díograiseach i leith a róil.  Taispeánann sé solúbthacht agus oscailteacht chun athrú.
· Freagairt go dearfach do dhúshláin an róil.
· Foghlaimíonn siad ó thaithí agus féachann siad le feidhmíocht a fheabhsú i gcónaí.
· Léiríonn siad tiomantas láidir seirbhís phoiblí éifeachtach a sholáthar.





























PRÍOMHCHOINNÍOLLACHA NA SEIRBHÍSE

An Cineál Poist 
Líonfar poist bhuana agus shealadacha ábhartha amach anseo ón bpainéal a chuirfear le chéile.  Beidh an post/na poist lánaimseartha, buan/sealadach agus inphinsin.  Mairfidh an painéal ar feadh bliain amháin ón dáta a fhoirmítear é.  

Luach Saothair 
Is é seo a leanas an tuarastal bliantúil (Imlitir EL 02/2024):

	Point
	01/06/2024

	1
	€49,899

	2
	€51,075

	3
	€52,294

	4
	€53,536

	5
	€54,795

	6
	€56,048

	LSI 1
	€57,875

	LSI 2
	€59,701



NÓTA TÁBHACHTACH: Ba chóir d’iarrthóirí a thabhairt faoi deara nach bhfuil an tuarastal tosaigh faoi réir caibidlíochta. Ní bhainfidh iontráil sa scála pá os cionn an phointe íosta ach le seirbhísigh phoiblí atá ann cheana i gcomhthéacs na gCiorclán Pá Rialtais ábhartha. Rachaidh iarrthóirí nach bhfuil clúdaithe ag Ciorcláin den sórt sin isteach sa scála pá ag an bpointe íosta i.e. €49,899

Cuimsíonn an tuarastal seo go hiomlán íocaíocht i dtaobh dliteanais i gcomhair glaonna amach lasmuigh d’uaireanta oifige/ag an deireadh seachtaine i gcásanna éigeandála.  
Féadfar ráta an luach saothair a athrú ó am go chéile ar aon dul le beartas an Rialtais ar phá.

Ní mór do shealbhóir na hoifige seo leis an údarás áitiúil aon táillí nó airgead eile (seachas a t(h)uarastal cuimsitheach) atá iníoctha leis/léi agus a fhaigheann sé/sí de bhrí a (h)oifige i dtaobh seirbhísí a cheanglaítear air/uirthi a dhéanamh faoi achtú ar bith.

PROMHADH:
(a) beidh tréimhse phromhaidh i gceist i ndiaidh ceapachán den sórt sin teacht i bhfeidhm ina mbeidh an duine a cheapfar ar promhadh,
(b) 12 mhí a bheidh i gceist leis an tréimhse sin ach féadfaidh an Príomhoifigeach Feidhmiúcháin, dá lánrogha féin, síneadh a chur le tréimhse mar sin,
(c) beidh deireadh leis an bhfostaíocht sin ag deireadh na tréimhse promhaidh mura ndeimhneoidh an Príomhoifigeach Feidhmiúcháin le linn na tréimhse sin go bhfuil seirbhís an duine sin sásúil.

UAIRE DUALGAIS 
Éileofar ar an duine a cheapfar seachtain oibre 35 uair an chloig a dhéanamh. Éileofar ar an iarrthóir a n-éireoidh leis/léi a c(h)uid uaire oibre a logáil de réir cheanglais an Achta um Eagrú Ama Oibre, 1997 agus éileofar air/uirthi comhoibriú le húsáid teicneolaíochtaí chun uaire mar sin a thaifead.

Saoire Bhliantúil:
30 lá sa bhliain an teidlíocht saoire bhliantúil.

Áit Chónaithe:
Beidh cónaí ar shealbhóir an phoist sa cheantas ina mbeidh a dhualgais le comhlíonadh nó laistigh d’achar réasúnach uaidh. 

Fostaíocht Lasmuigh:
Is post lánaimsireach seo agus ní fhéadfaidh an fostaí dul I mbun cleachtis príobhaideach nó baint a beith aige/aicí aon gnó seachtrach a chuirfeadh isteach ar comhlíonadh dualgas oifigiúl. 

Caitheamh Tiomána:
Tá sé riachtanach go mbeadh ceadúnas tiomána iomlán ag Iarrthóirí. Aisíocfar speansais arna dtabhú ag an té a cheapfar i ndáil le taisteal a bhaineann leis an obair de réir ciorcláin na Roinne.

Grinnfhiosrúchán an Gharda Síochána:
Éileofar ar an iarratasóir a n-éireoidh leis nó léi dul faoi Ghrinnfhiosrúcháin an Gharda Síochána  sula gceapfar é/í.

Ranníocaíocht Aoisliúntais: 
Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme A de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 1.5% dá luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach).

Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme D de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 5% dá luach saothair inphinsin.  

Scéim Baintrí & Dílleachta/ Céilí & Leanaí
Éileofar ar gach duine a bheidh ina n-oifigigh inphinsin d’údarás áitiúil i ndáil le Scéim Rialtais Áitiúil (Pinsean Ranníoc Céilí agus Leanaí), 1986 ranníoc ag ráta 1.5% dá luach saothair inphinsin a íoc leis an údarás áitiúil (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) de réir théarmaí na Scéime.

Iontrálaithe Nua ón 1 Eanáir 2013 - Scéim  Pinsean Seirbhíse Poiblí Aonair
MAIDIR LE hIONTRÁLAITHE NUA a earcaítear an 1 Eanáir, 2013 nó ina dhiaidh sin, chomh maith le hiar-sheirbhísigh poiblí a bheadh ag filleadh ar an tseirbhís phoiblí tar éis briseadh níos mó ná 26 seachtain.  Tá feidhm leis an Acht um Pinsin na Seirbhíse Poiblí (Scéim Aonair agus Forálacha Eile) 2012 le d’fhostaíocht.  Éilítear ar bhaill den Scéim seo i ndáil le haoisliúntas ranníocaíocht a dhéanamh ag ráta 3% den luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) agus tá tú incháilithe an ráta Aicme A den ranníocaíocht ÁSPC a íoc.


Aois Scoir: 
Cinnfear aois scoir maidir le Seirbhís na hEarnála Poiblí roimhe seo (más ann) agus tabharfar comhairle ina leith nuair a cheapfar an duine.

Iar-Fhostaithe den tSeirbhís Phoiblí 
D’fhéadfadh tionchar a bheith ar incháilitheacht chun a bheith san iomaíocht sa chás go raibh iarratasóirí fostaithe roimhe seo sa tSeirbhís Phoiblí in Éirinn agus gur baineadh leas as Scéim Seirbhíse Poiblí na hÉireann lena n-áirítear:
1. Scéim Dhreasaithe don Luathscor (ISER)
1. Ciorclán na Roinne Sláinte agus Leanaí (7/2010) 
1. Comhaontú Comhchoiteann: Íocaíochtaí Iomarcaíochta d’Fhostaithe sa tSeirbhís Phoiblí 

Ba chóir d’iarratasóirí a chinntiú nach mbeidh cosc orthu ó dul isteach sa tSeirbhís Phoiblí in Éirinn arís faoi théarmaí Scéimeanna den sórt sin.  Ní liosta críochnaitheach é sin agus ba chóir aon fhiosrúcháin a bheadh agat a dhíriú ar Iar-Fhostóir an iarratasóra sa tSeirbhís Phoiblí in Éirinn, ar an gcéad dul síos. 

Dearbhú 
Éilítear ar iarratasóirí a dhearbhú má bhain siad leas roimhe seo as scéim seirbhíse poiblí dreasachta luathscoir agus/nó as comhaontú comhchoiteann mar a luaitear thuas. Éilítear ar iarratasóirí freisin aon teidlíochtaí ar shochar pinsin Seirbhíse Poiblí (in íocaíocht nó coinnithe) ó aon fhostaíocht eile sa tSeirbhís Phoiblí agus/nó áit a bhfuil íocaíocht-in-lieu faighte aige/aici as seirbhís in aon fhostaíocht sa tSeirbhís Phoiblí a chur in iúl.

Tairiscint Cheapacháin 
Éileoidh Comhairle Cathrach na Gaillimhe ar dhaoine a dtairgfear ceapachán dóibh glacadh leis an gceapachán sin laistigh de thréimhse nach mó ná mí amháin ón dáta a ndéantar an tairiscint.  Mura nglacann siad leis an gceapachán laistigh den tréimhse sin, nó den tréimhse níos faide a chinnfidh an Chomhairle faoina lánrogha féin, ní cheapfaidh an Chomhairle iad. 

Déantar gach ceapachán faoi réir teistiméireachtaí sásúla a fháil agus d’fhéadfadh sé go mbeadh orthu fianaise cháipéisíochta a sholáthar de cháilíochtaí nó taithí a luaitear ina n-iarratais.

	LEAGAN AMACH AN CHOMÓRTAIS 
Caithfear iarratais a dhéanamh ar fhoirmeacha iarratais oifigiúla agus sin amháin agus ní mór gach cuid a chomhlánú go hiomlán. Agus an fhoirm iarratais seo á comhlánú agat, tá sé ríthábhachtach go mbeifear cruinn mar go n-úsáidfear í mar cháipéis ionchuir ríomhaire.  Beidh an fhaisnéis a sholáthróidh tú ar an bhfoirm iarratais seo ina cuid lárnach den phróiseas gearrliostaithe.  D’fhéadfadh cinneadh Chomhairle Cathrach na Gaillimhe tú a chur san áireamh ar an ngearrliosta d’iarrthóirí a rachaidh chun cinn go dtí céim a dó den phróiseas, a bheith bunaithe ar an bhfaisnéis seo. 

Sa chás, go mbreithneoidh Comhairle Cathrach na Gaillimhe, bunaithe ar an líon daoine a bheidh ag lorg iontrála chuig an gcomórtas agus caighdeán eolais, oiliúna nó taithí go ginearálta na ndaoine sin, gan gach duine a ligean ar aghaidh chuig an gcomórtas, féadfaidh Comhairle Cathrach na Gaillimhe daoine a ligean ar aghaidh chuig an gcomórtas ar dóigh leo a bhainfidh amach caighdeán dóthanach lena roghnú agus lena moladh don cheapachán agus iad sin amháin.

Ní ionann duine a scaoileadh ar aghaidh chuig comórtas nó cuireadh a fháil chun freastal ar agallamh, agus a thabhairt le fios go bhfuil Comhairle Cathrach na Gaillimhe sásta go gcomhlíonann an duine sin riachtanais na Rialachán nó nach bhfuil sé/sí dícháilithe de réir an dlí ó phost a choimeád agus ní ionann agus barántas é go mbreithneofar d’iarratas tuilleadh.  Tá sé tábhachtach mar sin, go dtabharfá ar aird go bhfuil an dualgas ortsa a chinntiú go gcomhlíonann tú na riachtanais incháilitheachta don chomórtas sula bhfreastalaíonn tú ar agallamh.  Mura gcomhlíonann tú na riachtanais iontrála riachtanacha ach mar sin féin go bhfreastalaíonn tú ar agallamh, beidh tú ag cur costais gan ghá ort féin mar nach mbeidh Comhairle Cathrach na Gaillimhe freagrach as aon chostais a thabhófar a aisíoc.

D’fhéadfadh sé go mbeadh próiseas trí chéim sa chomórtas:
· Gearrliostú (Deisce agus/nó Agallamh)
· Agallaimh deiridh

Féadfaidh Comhairle Cathrach na Gaillimhe, dá lánrogha féin iarraidh ar iarrthóirí freastal ar réamhagallamh agus sa chás sin bheadh cead isteach chuig an agallamh iomaíoch ag brath ar iarrthóirí ag baint amach caighdeáin a bhreithníonn Comhairle Cathrach na Gaillimhe a bheith riachtanach sa réamhagallamh.  D’fhéadfaí é seo a chinneadh trí thriail inniúlachta, ceacht gearrliostaithe deisce agus nó agallamh gearliostaithe a úsáid.

Is Bord (boird) a bheidh curtha le chéile ag Comhairle Cathrach na Gaillimhe a thabharfaidh faoi na hagallaimh.  Déanfaidh an Bord (na Boird) fiúntas na n-iarrthóirí a mheas (ach amháin an méid is féidir iad a mheas) i ndáil le nithe dá dtagraítear sna Cáilíochtaí forordaithe agus aon ábhar iomchuí eile. Sula ndéanfar an measúnú deiridh, féadfaidh an Bord glaoch ar ais ar iarrthóir chun tuilleadh ceisteanna a chur air/uirthi.  Glacfar leis gur cuid den agallamh é aon fhreastal breise a bheidh de dhíth.  Breithneofar iarrthóirí agus iad sin amháin lena roghnú a bhainfidh caighdeán amach a bhreithníonn Comhairle Cathrach na Gaillimhe sin a bheith sásúil in agallamh iomaíoch.
Sula molfar é/í lena c(h)eapadh ní mór d’iarrthóir Comhairle Cathrach na Gaillimhe a shásamh go bhfuil an t-eolas agus an cumas cuí aige/aici (lena n-áirítear, ardchaighdeán oiriúnachta agus sa chás go mbeadh taithí riaracháin riachtanach, ní mór ardchumas riaracháin a bheith aige/aici ag an 
leibhéal cuí) chun go bhféadfar dualgais an phoist a chomhlíonadh mar is ceart.  Féadfaidh Comhairle Cathrach na Gaillimhe, dá lánrogha féin, duine (daoine) eile a roghnú agus a mholadh don cheapachán bunaithe ar thorthaí an chomórtais seo sa chás nach nglacfaidh an duine atá molta don cheapachán leis an gceapachán, nó ach a nglacfaidh sé/sí leis, go dtugann sé/sí suas é nó sa chás go dtiocfaidh folúntas breise chun cinn.
Tá gach iarrthóir freagrach as iad féin a bheith ar fáil don tástáil éigeantach (do na tástálacha éigeantacha) ar an dáta (na dátaí) a shonróidh Comhairle Cathrach na Gaillimhe agus as cibé socruithe atá riachtanach a dhéanamh chun a chinntiú go bhfaighfear an chumarsáid a sheolfar chucu ag an seoladh a bheidh sonraithe ar an bhfoirm iarratais. 
Coimeádann Comhairle Cathrach na Gaillimhe an ceart chun agallaimh a reáchtáil (gearrliostú agus/nó agallaimh dheiridh) trí ardán fíorúil e.g. MS Teams.  







EOLAS GINEARÁLTA

Ní bheidh Comhairle Cathrach na Gaillimhe freagrach as aon speansas, speansais taistil san áireamh, a d’fhéadfadh go bhfulaingeodh iarrthóirí iad, i gceangal lena n-iarrthóireacht.

Dáta Deiridh:
[bookmark: _Hlk138411002]Ní mór an fhoirm iarratais chomhlánaithe a sheoladh/a sheachadadh ionas go sroichfidh sé an Rannóg Acmhainní Daonna, Comhairle Cathrach na Gaillimhe, Halla na Cathrach, Bóthar an Choláiste, Gaillimh, tráth nach déanaí ná 4.00pm Dé Céadaoin, 31 Iúil 2024. Ní thógfar san áireamh aon mhaíomh gur cailleadh nó gur cuireadh moill le haon fhoirm iarratais ná litir a bhaineann leis sa phost ach má thaispeántar Teastas poist ó Oifig an Phoist chun tacú leis an maíomh sin.  Fágtar faoin iarratasóir teagmháil a dhéanamh le An Post maidir le haon mhoilleanna.

Achomhairc:
Breithneoidh Comhairle Cathrach na Gaillimhe achomhairc maidir le hincháilitheacht agus cinntí i ndáil le gearrliostú. Ní mór d’iarrthóirí na hachomhairc sin a dhéanamh i scríbhinn laistigh de 5 lá oibre tar éis dóibh fógra a fháil maidir leis an gcinneadh ábhartha. Tar éis di achomharc a fháil, breathnóidh Comhairle Cathrach na Gaillimhe arís ar na cinntí roghnúcháin agus cuirfear toradh an athbhreithnithe sin in iúl don iarrthóir.

Iarrthóirí a Mheas mar bheith Tarraingthe Siar:
Maidir le hiarrthóirí nach bhfreastalaíonn le haghaidh agallaimh nó trialacha cibé uair agus áit a n-iarrann Comhairle Cathrach na Gaillimhe, nó nach dtaispeánann siad, áit a iarrtar orthu, cibé fianaise a chur ar fáil a d’fhéadfadh Comhairle Cathrach na Gaillimhe a iarraidh maidir le haon ábhar atá ábhartha dá n-iarrthóireacht, ní bheidh aon éileamh eile acu ar bheith curtha san áireamh.
Na hAchtanna um Chosaint Sonraí 1988 – 2018 agus an Rialachán Ginearálta maidir le Cosaint Sonraí:
Nuair a fhaightear d’fhoirm iarratais, cruthaímid taifead ríomhaire i d’ainm, ina bhfuil cuid mhór den eolas pearsanta a chuir tú ar fáil.  I gcás go ndéanfaí d’ainm a mheas le haghaidh poist, cruthófar comhad láimhe.  Úsáidtear na taifid phearsanta chun críocha próiseáil d’iarrthóireachta amháin.  Tá an fhaisnéis sin a choimeádtar ar ríomhaire faoi réir na gceart agus na n-oibleagáidí atá leagtha amach sna Rialacháin Ghinearálta ar Chosaint Sonraí.

Rúndacht:
Faoi réir fhorálacha an Achta um Chosaint Sonraí, 1997 agus 2003; déileálfar go huile is go hiomlán faoi rún le hiarratais.

Dícháileoidh canbhasáil.

Is fostóir comhdheiseanna í Comhairle Cathrach na Gaillimhe

TABHAIR FAOI DEARA: NÁ SEOL ACH AN FHOIRM IARRATAIS AR AIS AGUS COINNIGH AN LEABHRÁN EOLAIS DO THAIFID FÉIN.

